CELEX: 22014D0534
Language: el
Date: 2014-08-05 00:00:00
Title: 2014/534/ΕΕ: Απόφαση αριθ. 2/2014 της Επιτροπής των Πρέσβεων ΑΚΕ-ΕΕ, της 5ης Αυγούστου 2014 , για τον διορισμό των μελών του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ)

20.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/9
            
         ΑΠΌΦΑΣΗ αριθ. 2/2014 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 5ης Αυγούστου 2014
   για τον διορισμό των μελών του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ)
   
      (2014/534/ΕΕ)
   
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 2 παράγραφος 6 του Παραρτήματος ΙΙΙ,
   Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΕ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης των Επιχειρήσεων (4) (ΚΑΕ), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Στο άρθρο 9 του καταστατικού και του κανονισμού εσωτερικής λειτουργίας του Κέντρου Ανάπτυξης των Επιχειρήσεων (ΚΑΕ), που θεσπίστηκαν με την απόφαση αριθ. 8/2005 της Επιτροπής των Πρέσβεων ΑΚΕ-ΕΕ, ορίζεται ότι ανατίθεται στην Επιτροπή των Πρέσβεων να διορίσει τα μέλη του διοικητικού συμβουλίου για περίοδο πέντε ετών κατ' ανώτατο όριο.
            
         
               (2)
            
            
               Η θητεία των εν ενεργεία τριών μελών του διοικητικού συμβουλίου του Κέντρου Ανάπτυξης των Επιχειρήσεων που προέρχονται από την ΕΕ, διορισθέντων με την απόφαση αριθ. 3/2013 της Επιτροπής των Πρέσβεων ΑΚΕ-ΕΕ (5), η οποία παρατάθηκε με την απόφαση αριθ. 1/2014 της Επιτροπής των Πρέσβεων ΑΚΕ-ΕΕ (6), λήγει στις 6 Σεπτεμβρίου 2014,
            
         ΑΠΟΦΑΣΙΖΕΙ:
   Άρθρο 1
   Με την επιφύλαξη των μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων στο πλαίσιο των αρμοδιοτήτων της, ως τακτικά μέλη του διοικητικού συμβουλίου του Κέντρου Ανάπτυξης των Επιχειρήσεων διορίζονται οι εξής:
   
               —
            
            
               κ. Jacek ADAMSKI
            
         
               —
            
            
               κ. Martin BENKO
            
         
               —
            
            
               κα Nicole BOLLEN
            
         
               —
            
            
               κ. John Atkins ARUHURI
            
         
               —
            
            
               κα Maria MACHAILO-ELLIS
            
         
               —
            
            
               κ. Félix MOUKO
            
         των οποίων η θητεία λήγει στις 6 Σεπτεμβρίου 2018 ή την ημερομηνία κατά την οποία θα κλείσει το Κέντρο, αναλόγως με το ποια ημερομηνία θα προηγηθεί.
   Άρθρο 2
   Η παρούσα απόφαση τίθεται σε ισχύ από την ημερομηνία έκδοσής της. Μπορεί να αναθεωρηθεί οποτεδήποτε αναλόγως της κατάστασης του Κέντρου.
   
      Βρυξέλλες, 5 Αυγούστου 2014.
      
         
            Για την Επιτροπή των Πρέσβεων ΑΚΕ-ΕΕ
         
         
            Ο Πρόεδρος
         
         D. B. KAMALA
      
   
   
      (1)  ΕΕ L 317, 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 66 της 8.3.2006, σ. 16.
   
      (5)  Απόφαση αριθ. 3/2013 της Επιτροπής των Πρέσβεων ΑΚΕ-ΕΕ, της 30ής Ιουλίου 2013, για τον διορισμό των μελών του διοικητικού συμβουλίου του Κέντρου Ανάπτυξης Επιχειρήσεων (ΚΑΕ) (ΕΕ L 263 της 5.10.2013, σ. 18).
   
      (6)  Απόφαση αριθ. 1/2014 της Επιτροπής των Πρέσβεων ΑΚΕ-ΕΕ, της 7ης Φεβρουαρίου 2014, για τον διορισμό των μελών του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) (ΕΕ L 67 της 7.3.2014, σ. 7).